Anne Grete Preus

**Anne Grete Preus** (1957–2019) var en norsk sanger, musiker og låtskriver. Hun hadde bakgrunn fra rockebandene Veslefrikk og Can Can og ga totalt ut ti soloalbum etter at hun debuterte som soloartist i 1988. Hun mottok flere priser, blant annet fire Spellemannpriser som soloartist og en med Can Can. I norsk sammenheng ble hun regnet som en foregangsfigur blant kvinnelige rockeartister, som allerede i 1970-årene skrev det meste av låtmaterialet. 

Hun ble innlemmet i Rockheim Hall of Fame i 2013.

## Liv og virke
### Bakgrunn
Etter fullført gymnas på Lillestrøm tok Anne Grete Preus grunnfag i psykologi og sosiologi ved Universitetet i Oslo før hun ble heltidsmusiker i 1970-årene.

### Musiker og sanger
I 1978 ble hun med i den venstrepolitiske rockegruppen Veslefrikk, med Per Vestaby (kjent fra CC Cowboys) på bass. Bandet gav ut tre studioalbum og oppnådde oppmerksomhet i flere land, blant annet på Roskildefestivalen. Veslefrikk ble oppløst i 1982, og Vestaby og Preus startet året etter rockegruppen Can Can sammen med blant annet gitaristen Jørn Christensen (også fra *CC Cowboys*). Can Can gav ut to studioalbum og vant Spellemannprisen 1984 for debutplaten *En lek i forhold*. Oppfølgeren *European Rainbow* (1986) hadde engelskspråklige tekster.

### Film- og teatermusikk
Anne Grete Preus komponerte også musikk til film og teater. Hun komponerte for filmen *[[At dere tør!]]* (1981) og *[[Svarte fugler]]* (1983), begge av regissøren Lasse Glomm. Sammen med Can Can skrev Anne Grete Preus filmmusikken til *[[Snart 17]]* (1984). 

Anne Grete Preus var på denne tiden glad i tekster av Jens Bjørneboe. I 1986 tonesatte hun Bjørneboes skuespill *[[Til lykke med dagen]]*, som er ei satire over jus og fengselsvesen. Det ble oppsatt på Centralteatret i 1986. Preus fortalte at Bjørneboes tekster hadde stor innvirkning på hennes eget arbeid, noe som munnet ut i soloalbumet *Fullmåne* i 1988. Samme år produserte hun også filmmusikken til *[[Hotel St. Pauli]]*.

### Solokarriere
Fra og med *Fullmåne*s oppfølger *Lav sol! Høy himmel* (1989), var Preus både musiker og låtskriver. Hun komponerte musikken til en oppsetning av Henrik Ibsens *[[Fruen fra havet]]* på Nationaltheatret i 1990. I 1991 gav hun ut sitt soloalbum nummer tre: *Og høsten kommer tidsnok*. Sangen *Se* fra dette albumet ble utgitt som singel.  I 1992 ble Preus tildelt Gammleng-prisen i åpen klasse.

I 1994 ga hun ut albumet *Millimeter* som ble hennes største kommersielle suksess med  solgte eksemplarer. Albumet og tittelsporet ga henne tre priser under Spellemannprisen 1994 i klassene kvinnelig artist, årets album og årets hit. Samme år komponerte Preus musikken til balletten *Den røde blusen* for Den norske opera.

Preus samarbeidet med Vertavo-kvartetten, og de hadde om lag 25 konserter sammen i Norge. Hun spilte inn tittelmelodien til filmen *[[Salige er de som tørster]]* og TV-serien *Blind gudinne*. Hun laget også en promo-video for Norges Røde Kors og var med på utgivelsen *Venn* for samme organisasjon. Hun er også kjent for norske gjendiktninger av Bob Dylans «Ennå ikke mørkt» («Not Dark Yet») og «Fylt av min kjærlighet» («Make You Feel My Love»).

Preus gav ut albumet *Vrimmel* i 1996. Platen inneholdt blant annet singelen *Hjertets lys*. I 1997 la hun ut på sin første soloturné. Året etter kom samleplaten *Mosaikk - 16 biter*. I 1999 komponerte hun musikken til teaterstykket *Skammen* for Amfiscenen. I 2001 kom soloalbumet *Alfabet*, som ble innspilt i et studio i London, og  produsert i samarbeid med Yngve Sætre. Den franske komponisten Hector Zazou var produsent.

I 2004 gav hun ut *Når dagen roper*, der den svenske gitaristen Georg Wadenius stod som produsent. Dette albumet er produsert etter lange opphold i Paris. På *Om igjen for første gang* (2007) deltok både Eivind Aarset og Nils Petter Molvær. Dette året gav hun også ut *Sangbok*. Soloalbumet *Nesten alene* kom i 2009. Tekstene ble skrevet nesten alene i en sjøbu i Hurum. Musikerene ble hentet inn etterhvert som sangene ble ferdige, og de ble innspilt på Rainbow Studio. Preus kalte arbeidsprosessen frigjørende og inspirerende, og omtalte verket som sitt nullpunkt. I 2010 samarbeidet hun og Kjetil Bjerkestrand med å komponere musikken til dramatiseringen av Sangen om den røde rubin av Agnar Mykle for Riksteateret.

Våren 2017 begynte hun som professor II ved Universitetet i Agder. Hun var ansatt i 20 prosent stilling i to år og underviste i låtskriving ved Institutt for rytmisk musikk. Konserter spilte hun så sent som i 2017.

I 2018 ble hun tildelt Anders Jahres kulturpris for sitt virke som sangpoet.

### Død
Hun døde 25. august 2019 av leverkreft.

I 2022 annonserte Oslo Byes Vel en satsing på blå skilt om fortjenstfulle kvinner i forbindelse med kvinnedagen. Blant 222 forslag ble Preus og 11 andre kvinner valgt ut.

## Anne Grete Preus-prisen
Anne Grete Preus-prisen ble opprettet etter hennes død, og ble delt ut første gang i 2024. Prisen deles ut årlig til en kvinnelig låtskriver og artist. Preus tok selv initativet til prisen, og et fond med hennes TONO- og Gramo-innteker ble opprettet. TONO forvalter prisen og juryen for Edvard-prisen kårer vinneren. Vinnerne mottar et prisbeløp på  kroner.

### Mottakere
* 2024: Fay Wildhagen
* 2025: Susanne Sundfør

## Priser og utmerkelser
* Gammleng-prisen i åpen klasse i 1992
* Kardemommestipendiet i 1992
* Spellemannprisen 1994 i klassene kvinnelig artist for *[[Millimeter (album)|Millimeter]]*
* Spellemannprisen 1994 i klassen årets album for *Millimeter*
* Spellemannprisen 1994 i klassen årets hit for «Millimeter»
* Tekstforfatterfondets ærespris i 2006
* Norsk Artistforbunds Ærespris i 2007
* Prøysenprisen 2007
* Edvard-prisen 2008 i klassen populærmusikk for albumet *[[Om igjen for første gang]]*
* Skjæraasenprisen i 2010
* Gammleng-prisen, veteranprisen i 2013
* Hedersprisen under Spellemannprisen 2013
* Innlemmet i Rockheim Hall of Fame 2013
* Anders Jahres kulturpris, 2018
* Bjørg Vik-prisen, 2019

### Nominasjoner
* Nominert til Spellemannprisen 1996 i klassen kvinnelig artist for *[[Vrimmel]]*
* Nominert til Edvard-prisen 2002 i klassen tekst til musikk for «Amatør»
* Nominert til Spellemannprisen 2009 i klassen tekstforfatter for *[[Nesten alene]]*

## Diskografi
;Album
* *[[Snart 17 (album)|Snart 17]]* (1984)
* *[[Hotel St. Pauli (album)|Hotel St. Pauli]]* (1988)
* *[[Fullmåne (album)|Fullmåne]]* (1988)
* *[[Lav sol, høy himmel]]* (1989)
* *[[Og høsten kommer tidsnok]]* (1991)
* *[[Millimeter (album)|Millimeter]]* (1994)
* *[[Vrimmel]]* (1996)
* *[[Mosaikk &ndash; 16 biter]]* (1998)
* *[[Alfabet (album)|Alfabet]]* (2001)
* *[[Når dagen roper]]* (2004)
* *[[Om igjen for første gang]]* (2007)
* *[[Nesten alene]]* (2009)
* *[[En røff guide til Anne Grete Preus]]* (2012)
* *[[Et sted å feste blikket]]* (2013)
* *[[Anne Grete Preus komplett 1988&ndash;2013]]* (2013)
;Singler/EP-er
* *Ynglingen/Vise om byen Hiroshima* (1988)
* *Alt for deg/Ro meg over* (1989)
* *Jeg er en by/Fryd* (1989)
* *Se/Sommerfuglvinger* (1991)
* *Millimeter/Stockholm/Fryd* (1994)
* *Stemmene inni* (1994)
* *Månens elev* (1994)
* *Hjertets lys* (1996)
* *Elva renner videre* (1996)
* *Har alt* (1996)
* *[[Hvitt lys i natten]]* (1997), med Vertavokvartetten
* *Når himmelen faller ned* (1998)
* *Verden er et vakkert sted* (1999)
* *Sorte hull* (2001)
* *Amatør* (2001)
* *Vår i meg* (2004)
* *Kom oftere, kom!* (2004)
* *Åndelig matematikk* (2004)
* *To venner* (2007)
* *God nok som du er* (2007)
* *Bornholm kafé* (2009)
* *Vær hos meg* (2013)
* *But for the Grace* (2013)
* *Sang til Aurora* (2014)
**Alt det som skinner* (2018)

### Veslefrikk
;Album
* *[[Veslefrikk (album)|Veslefrikk]]* (1978)
* *[[1980 (album)|1980]]* (1980)
* *[[Kameleon (album)|Kameleon]]* (1981)
* *[[Live (Veslefrikk-album)|Live]]* (1982)
;Singler
* *Rocken va'kke død/Kjærestepar* (1979)
* *Kameleon/Du kan ikke eie meg* (1981)
### Can Can
;Album
* *[[En lek i forhold]]* (1984)
* *[[European Rainbow]]* (1986)
* *[[En lek i forhold/European Rainbow]]* (2003)
;Singler
* *Tango/Oppenheimer* (1984)
* *Lover for a Night/Worn Out Shoes* (1986)
### Deltar på
* Ulf Elfving, Nick Borgen & Scandinavians: *[[Stjerne 73]]* (1973)
* Lentil Hansen: *[[What Can You Do That Ain't Already Bin Done a Billion Times?]]* (1976)
* MAI: *[[Streik! (album)|Streik!]]* (1977)
* Johanna Schwarz & Asbjørn Elden: *[[Trollflir &ndash; Sanger etter dikt og dagsedler av Johanna Schwartz og Asbjørn Elden]]* (1978)
* Marit Mathiesen: *[[Med parfyme]]* (1981)
* Puls: *[[Blodige strenger]]* (1981)
* Polydor/Bokklubben Nye Bøker: *[[Norsk Rock (samlealbum)|Norsk Rock]]* (1982)
* Nøkken: *[[Åpent for lys]]* (1983)
* Hilde Heltberg: *Ditt smil/Your Eyes* (1984)
* Melodi Grand Prix 1984/Home's Musikk: *[[Originalversjonene fra Norsk Grand Prix '84]]* (1984)
* Kine Hellebust & Anders Rogg: *[[Fra innsida]]* (1984)
* Hilde Heltberg: *[[Du og jeg]]* (1984)
* Ann-Kristin Hedmark: *[[Hedmark & personal]]* (1984)
* Forente artister: *[[Sammen for livet]]* (1985)
* Hilde Heltberg: *[[Noe vi deler]]* (1985)
* Wenche Myhre: *[[Wenche (1985)|Wenche]]* (1985)
* Nye Takter: *[[Norge 1985 (album)|Norge 1985]]* (1985)
* VG: *[[På gang 23]]* (1986)
* Nacksving: *[[Dans (LP 1987)|Dans]]* (1987)
* NOPA: *[[NOPA 50 år &ndash; et knipe norsk populærmusikk]]* (1987)
* Eva Hillered: *Stannar hos dig/Ego-vals* (1988)
* Bellona: *[[Norske utslipp]]* (1988)
* Eva Hillered: *[[Inte varför &ndash; utan hur!]]* (1988)
* Amnesty International: *[[Time to Take a Stand]]* (1989)
* Gundersens Blandede Pikekor: *Bryllupsfest* (1989)
* Eva Hillered: *Hunger/Demonernas afton* (1989)
* VG: *[[På gang 36]]* (1989)
* WEA: *[[WEA Records Christmas Compilation]]* (1989)
* Eva Hillered: *Jag finns där för dig/Min väg* (1990)
* The Walt Disney Company: *[[Den lille havfruen &ndash; Original Motion Picture Soundtrack]]* (1990)
* EVA Records: *[[Absolute Music 3]]* (1991)
* Ketil Bjørnstad: *[[Rift &ndash; en rockopera av Ketil Bjørnstad]]* (1991)
* Warner Music: *[[Så langt, og litt lenger... Warner Music 5 år]]* (1992)
* Revolution Records: *[[Lakki + Wam & Vennerøds Greatest Hits]]* (1992)
* Gustav Lorentzen: *[[1. klasse]]* (1992)
* NorDisc: *[[Norske filmklassikere (album)|Norske filmklassikere]]* (1993)
* Forenede Fonogramprodusenter: *[[Norske bilder &ndash; Sounds and Visions of Norway]]* (1993)
* EVA Records: *[[Absolute Music 10]]* (1994)
* Warner Music: *[[The Warner Music Collector 3]]* (1994)
* Hanne Krogh: *[[40 beste (Hanne Krogh)|40 beste]]* (1994)
* Warner Music: *[[The Warner Music Collector 4]]* (1994)
* Warner Bros. Records: *[[Have a Merry Christmas and a Happy New Year]]* (1994)
* Beat: *[[10 år med Beat og norsk rock]]* (1995)
* Posten: *[[Postens landeplager]]* (1995)
* Penthouse Playboys: *[[Sånn skal det gjøres]]* (1996)
* EVA Records: *[[Absolute Music 18]]* (1996)
* Grappa: *[[Miljø for livet]]* (1996)
* WEA: *[[Jenter som kommer (album)|Jenter som kommer]]* (1996)
* Forenede Fonogramprodusenter: *[[Spellemannprisen 1972&ndash;1996]]* (1996)
* Locomotives: *[[Spin (Locomotives-album)|Spin]]* (1997)
* Heilo: *[[Masterpieces From Norway: Traditional Folk Music]]* (1997)
* EVA Records: *[[Absolute Norsk (1998-album)|Absolute Norsk]]* (1998)
* Sony Music: *[[Norwegian Wood 1992&ndash;1999: This Place Reminds Me of Where I Grew Up]]* (1999)
* Design by Sound: *[[Design by Sound (album)|Design by Sound]]* (1999)
* Carillia Strykekvartett: *[[På evighetens tavler]]* (1999)
* EVA Records: *[[Definitive Women]]* (1999)
* Mr. Music: *[[Greatest of the 90's &ndash; Norway]]* (2000)
* Vamp: *[[En annen sol]]* (2000)
* Len Til: *[[Destiny (Len Til-album)|Destiny]]* (2000)
* Oslo Sinfonietta: *[[Norges musikkhistorie &ndash; Bind 5]]* (2001)
* Norske Kammersangere: *[[Toner til jul]]* (2001)
* Eyefi: *[[Eyefi 5/2002]]* (2002)
* Virgin/EMI: *[[Moderne ballader & vakre viser]]* (2002)
* MilliGram/Universal Music: *[[Caspers barnefavoritter 4]]* (2002)
* Frelsesarmeen: *[[Stolpesko (album)|Stolpesko]]* (2002)
* McMusic: *[[McMusic &ndash; yess, det er sommer!]]* (2003)
* Kringkastingsorkestret: *[[TONO &ndash; 75 år for musikken &ndash; Fremtiden er Uhørt]]* (2003)
* Ophelia Ragtime Orchestra: *[[Sound and Smoke]]* (2004)
* Erik Bye-hyllest: *[[En hildringstime &ndash; 16 artister hedrer Erik Bye]]* (2005)
* Forente artister: *[[Venn (album)|Venn]]* (2005)
* Unidisc: *[[Norsk musikk i 100 &ndash; Vol 6: Norsk på norsk]]* (2005)
* Unidisc: *[[Norsk musikk i 100 &ndash; Vol. 9: Dans til musikken]]* (2005)
* Universal Music: *[[Tidenes beste barneplate 2]]* (2005)
* Rune Andersen: *[[Diverse artister (album)|Diverse artister]]* (2005)
* Trio Askeladd: *[[Trio Askeladd (album)|Trio Askeladd]]* (2006)
* Torill & Renate: *[[Desembernatt]]* (2006)
* EVA Records: *[[Absolute Norsk (2007-album)|Absolute Norsk]]* (2007)
* McMusic: *[[Peiskos (album)|Peiskos]]* (2007)
* McMusic: *[[Norsk visesang i 50 år]]* (2008)
* NRK/Sonet: *[[Postkort fra livet]]* (2008)
* Samlaget: *[[Signatur 3]]* (2008)
* MTG Music: *[[Fight Apathy &ndash; 46 artister, 31 nyinnspillinger]]* (2009)
* Kirkelig Kulturverksted: *[[Våkenatt for Hardanger]]* (2010)
* Kari Iveland: *[[Lille livet]]* (2010)
* Kim André Rysstad: *[[Vegen]]* (2011)
* Jonas Fjeld: *[[Hjemmeseier]]* (2011)
* DaWorks: *[[Sanger til trøst og glede 2]]* (2011)
* EMI: *[[P4 &ndash; De aller beste julesangene]]* (2011)
* Hver gang vi møtes: *[[Hver gang vi møtes (album)|Hver gang vi møtes]]* (2012)
* Now Music: *[[Now That's What I Call Music! 8]]* (2012)
* ESS Engros: *[[Julen for store og små &ndash; Norske juleklassikere for hele familien]]* (2012)
* Ole Paus: *[[Avslutningen]]* (2013)
* Anita Skorgan: *[[La høsten være som den er]]* (2013)
* Tone Damli: *[[Di første jul]]* (2014)
* Guri Schanke: *[[Ut av mitt hjerte]]* (2015)
* MAI/Universal Music: *[[MAI 1973&ndash;1983]]* (2016)
* Anders Wyller: *Hei sol!* (2017)
* Trude Kristin Klæboe: *[[Vinterlys (Trude Kristin Klæboe-album)|Vinterlys]]* (2017)
* Paolo Vinaccia: *[[Mystery Man (Paolo Vinaccia-album)|Mystery Man]]* (2018)
* Anders Wyller: *[[Norsk skog (album)|Norsk skog]]* (2018)
* Talent: *[[Rock of Norway]]* (2018)

## Bibliografi
* *Stråets lengde : Skisser fra et liv*, tekster til en uferdig selvbiografi, utgitt etter hennes død, Aschehoug (2020) ISBN 9788203365300

## Referanser


## Eksterne lenker
* 

* 
* 
*  Anne Grete Preus i NRK
*  Minneside for Anne Grete Preus